पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी को देखते हुए पुलिस प्रशासन लगातार जनता को कोरोना की गाइडलाइंस को लेकर जागरूक कर रहा है, लेकिन कुछ असामाजिक तत्व कोरोना की गाइडलाइंस की धज्जियां उड़ाने में जरा भी परहेज नहीं कर रहे। अव्वल पुलिस जब कार्रवाई करने पहुंचती है तो असामाजिक तत्व पुलिस तक पर हमला कर देते हैं।
लॉक डाउन के समय भी लोग वेवजह सड़कों पर मोटरसाइकिल दौड़ा रहे हैं जिसके खिलाफ पुलिस लगातार कार्रवाई करने में लगी हुई है। इसके अलावा महामारी को देखते हुए सभी धार्मिक कार्यक्रम और शादी विवाह जैसे कार्यक्रमों पर पूरी तरह से रोक लगाई हुई है। लेकिन जिले के बयाना तहसील के पीदावली गाँव से एक मामला सामने आया है जहाँ देर रात एक कार्यक्रम में तेज आवाज में डीजे बजाया जा रहा था। जब पुलिस कोरोना की गाइडलाइंस को देखते हुए डीजे को बंद करवाने गई तो शराब के नशे में धुत्त कुछ शराबियों ने पुलिस कर्मियों से ही मारपीट शुरू कर दी।
एक कार्यक्रम में बज रहा था डीजे, पुलिस पहुंची
वही बयाना थाने के पुलिसकर्मी के अनुसार पीदावली गाँव में एक कार्यक्रम आयोजित किया जा रहा था। जिसमें डीजे की तेज धुनों पर कुछ युवक शराब पीकर नाच रहे थे। डीजे की आवाज सुन पुलिसकर्मी जैसे ही डीजे को बंद कराने पहुँचे तो वहाँ एक 22 साल युवक बल्ली पुलिसकर्मियों के साथ गाली गलौच करने लगा और पुलिस पर पथराव कर दिया। जिसके बाद बयाना थाने से पुलिस का जाब्ता बुलाया गया और आरोपी को गिरफ्तार किया गया। और डीजे को जब्त कर लिया गया। जिसके खिलाफ पुलिस से हाथापाई, राजकार्य में बाधा डालने के आरोप में मामला दर्ज कर लिया गया है आरोपी भरतपुर के उद्योग नगर थाना इलाके के गुंसारा गांव का निवासी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn